ประกาศคณะกรรมการควบคุมการขนส่งทางบกประจำจังหวัดชัยภูมิ ฉบับที่ 53 (พ.ศ. 2560) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 จังหวัดชัยภูมิ สายที่ 4 วิทยาลัยเทคนิคชัยภูมิ - บ้านโนนสาทร เป็น วิทยาลัยเทคนิคชัยภูมิ - สถานีขนส่งผู้โดยสารจังหวัดชัยภูมิ แห่งที่ 2
ประกาศคณะกรรมการควบคุมการขนส่งทางบก
ประจำจังหวัดชัยภูมิ
ฉบับที่ ๕๓
(พ.ศ. ๒๕๖๐)
เรื่อง กำหนด
(ปรับปรุง ) เส้นทางสำหรับการขนส่งประจำทางด้วยรถโดยสาร หมวด ๑
จังหวัดชัยภูมิ
สายที่ ๔ วิทยาลัยเทคนิคชัยภูมิ  บ้านโนนสาทร
เป็น
วิทยาลัยเทคนิคชัยภูมิ  สถานีขนส่งผู้โดยสารจังหวัดชัยภูมิ แห่งที่ ๒[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดชัยภูมิ
ฉบับที่ ๕๐ (พ.ศ. ๒๕๕๐) ลงวันที่ ๔ ธันวาคม ๒๕๕๐
กำหนดเส้นทางสำหรับการขนส่งประจำทางด้วยรถโดยสารหมวด ๑ จังหวัดชัยภูมิ สายที่ ๔
วิทยาลัยเทคนิคชัยภูมิ  บ้านโนนสาทร ขึ้นนั้น

คณะกรรมการควบคุมการขนส่งทางบกประจำจังหวัดชัยภูมิได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดชัยภูมิ ในการประชุมครั้งที่ ๑/๒๕๕๕ เมื่อวันที่ ๒ กุมภาพันธ์ ๒๕๕๕
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้ง ที่ ๗/๒๕๕๗ เมื่อวันที่ ๑๖ ธันวาคม
๒๕๕๗ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด ๑
จังหวัดชัยภูมิ สายที่ ๔ วิทยาลัยเทคนิค ชัยภูมิ  บ้านโนนสาทร เป็น
วิทยาลัยเทคนิคชัยภูมิ  สถานีขนส่งผู้โดยสารจังหวัดชัยภูมิ แห่งที่ ๒ โดยให้ใช้รายละเอียดเส้นทางดังนี้
คือ
สายที่ ๔ วิทยาลัยเทคนิคชัยภูมิ 
สถานีขนส่งผู้โดยสารจังหวัดชัยภูมิ แห่งที่ ๒
เริ่มต้นจากสถานที่จอดรถโดยสารประจำทางบริเวณวิทยาลัยเทคนิคชัยภูมิ
ไปตามถนนองค์การบริหารส่วนจังหวัดชัยภูมิ สาย ๒
แยกขวาไปตามถนนองค์การบริหารส่วนจังหวัด สาย ๑ แยกซ้ายไปตามถนนบรรณาการ
ผ่านสำนักงานเทศบาลเมืองชัยภูมิ แยกซ้ายไปตามถนนสนามบิน
แยกขวาไปตามถนนชัยประสิทธิ์ ถึงวัดชัยประสิทธิ์ แยกซ้ายไปตามทางหลวงแผ่นดินหมายเลข
๒๐๒ ถึงวิทยาลัยเกษตรกรรมชัยภูมิ แล้วกลับตามเส้นทางเดิม
ถึงสถานีขนส่งผู้โดยสารจังหวัดชัยภูมิ แห่งที่ ๑ แยกซ้ายไปตามถนนบูรพา
แยกขวาไปตามถนนยุติธรรม แยกซ้ายไปตามถนนหฤทัย ผ่านอนุสาวรีย์เจ้าพ่อพญาแล
โรงเรียนชัยภูมิภักดีชุมพล ถึงห้าแยกโนนไฮ ไปตามทางหลวงแผ่นดินหมายเลข ๒๐๑ แยกซ้ายไปตามถนนเลี่ยงเมือง
ไปสุดเส้นทาง ณ สถานีขนส่งผู้โดยสารจังหวัดชัยภูมิ แห่งที่ ๒


ประกาศ ณ วันที่ ๒๖ กันยายน พ.ศ. ๒๕๖๐
ชูศักดิ์ ตรีสาร
ผู้ว่าราชการจังหวัดชัยภูมิ
ประธานกรรมการควบคุมการขนส่งทางบกประจำจังหวัดชัยภูมิ
[เอกสารแนบท้าย]

๑. บัญชีประกาศคณะกรรมการควบคุมการขนส่งทางบกประจำจังหวัดชัยภูมิ เรื่อง
กำหนด (ปรับปรุง) เส้นทาง

(ดูข้อมูลจากภาพกฎหมาย)






พรวิภา/จัดทำ
๒๓
มกราคม ๒๕๖๑

[๑]
ราชกิจจานุเบกษา เล่ม ๑๓๕/ตอนที่ ๗ ง/หน้า ๗/๒๕ มกราคม
๒๕๖๑